Diari Oficial de la Generalitat Valenciana


Sumari del DOGV 8538, del 30-04-2019 (2019/4255)

RESOLUCIÓ de 16 d'abril de 2019, de la Presidència de la Generalitat, de concessió del Premi President i dels Premis Generalitat Gaiates 2019.
----------------------------------------------------------------------------------------------------------------------------------------------

### Dades del document

Número de DOGV
:   8538

Data del DOGV
:   30-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4255


Data del document
:   16-04-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 16 d'abril de 2019, de la Presidència de la Generalitat, de concessió del Premi President i dels Premis Generalitat Gaiates 2019.   
 [2019/4255]  
El Decret 1/2019, d'1 de març, del president de la Generalitat, crea el Premi President i els Premis Generalitat i regula els corresponents a les Gaiates de Castelló 2019.  
Vist l'article 4 de l'esmentat decret 1/2019, que disposa que el Patronat Municipal de Festes de Castelló, com a entitat que atorga els premis a les millors gaiates de la ciutat de Castelló, notificarà a la Subdirecció General d'Organització i Coordinació de la Sotssecretaria de la Presidència de la Generalitat, en el termini de dos mesos des de la publicació del decret referit en el Diari Oficial de la Generalitat Valenciana, quines han sigut les gaiates guanyadores de la ciutat de Castelló, així com l'artista de la gaiata guanyadora a la ciutat de Castelló, en l'edició Gaiates 2019.  
Vist el certificat de data 4 d'abril de 2019, emés pel Patronat Municipal de Festes de Castelló i, d'acord amb l'article 5 del Decret 1/2019, d'1 de març, del president de la Generalitat, pel qual es crea el Premi President i els Premis Generalitat i es regulen els corresponents a les Gaiates de Castelló 2019, resolc:  
  
Primer  
Concedir el Premi President de la Generalitat a la Gaiata 18 Cremor, com a guanyadora de les Gaiates 2019 de la ciutat de Castelló de la Plana, per la quantitat de cinc mil euros (5.000 ?), a la qual es practicaran els descomptes i retencions que li siguen aplicables.  
  
Segon  
Concedir el Premi Generalitat a l'artista Adrián Bernat Gas i a la comissió Gaiata 18 Cremor, com a creadors de la gaiata guanyadora de l'any 2019 de la ciutat de Castelló de la Plana, per la quantia de cinc mil euros (5.000 ?), a la qual es practicaran els descomptes i retencions que li siguen aplicables. Aquest import es dividirà entre els creadors de la gaiata guanyadora segons l'acord previ que presenten els mateixos.  
  
Tercer  
Concedir els Premis Generalitat a les gaiates guanyadores dels restants cinc Premis Gaiates 2019 de la ciutat de Castelló de la Plana que s'hi indiquen a continuació, per una quantia, per a cadascuna d'elles, de mil euros (1.000 ?) a la qual es practicaran els descomptes i retencions que li siguen aplicables:  
- Gaiata 15 Sequiol  
- Gaiata 6 Farola Ravalet  
- Gaiata 17 Tir de Colom  
- Gaiata 5 Hort dels Corders  
- Gaiata 8 Portal de l'Om  
  
Quart  
L'import total dels premis ascendeix a 15.000 - (quinze mil euros) i s'abonarà amb càrrec a l'aplicació pressupostària 11.97.98.250.79, línia S0693000, del pressupost de la Generalitat per a l'exercici 2019.  
  
  
Cinqué  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones i entitats premiades, d'acord amb l'article 5 de l'esmentat Decret 1/2019.  
  
  
Sisé  
Les entitats i persones premiades, en el termini d'un mes, a comptar des de la publicació d'aquesta resolució, presentaran en el Registre General de la Presidència de la Generalitat, carrer En Bou 9-11, de València, o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques, el document d'acceptació del premi adjuntat com annex al Decret 1/2019 d'1 de març, així com la següent documentació:  
a) Documentació identificativa de l'entitat premiada: CIF i estatuts.  
  
b) Identificació de la persona que té la representació legal i acreditació d'aquesta representació (DNI, acta de nomenament, escriptures?)  
  
En el cas del Premi Generalitat a l'artista de la gaiata guanyadora, juntament amb la documentació referida haurà de presentar-se document subscrit per la persona i entitat premiada que determine el percentatge del premi, segons el treball, per a cadascuna d'elles.  
Una còpia del document susdit, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic area\_de\_zzymoquunagj@say.hi.  
L'acceptació del premi comportarà l'autorització de les persones i entitats premiades perquè la Subdirecció General d'Organització i Coordinació obtinga directament dels òrgans administratius corresponents l'acreditació d'estar al corrent de les obligacions tributàries i amb la Seguretat Social, i en aquest cas, les entitats premiades no hauran d'aportar les corresponents certificacions.  
No obstant això, les persones i entitats beneficiàries del premi podran denegar aquest consentiment assenyalant aquesta opció en el referit document. En aquest supòsit, hauran d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
  
Contra aquesta resolució, que posa fi a la via administrativa segons l'article 5 del Decret 1/2019, d'1 de març, es podrà interposar recurs de reposició o bé s'hi podrà interposar directament recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 d'abril de 2019.- El president de la Generalitat, p. d. (apartat 7, R 12.02.2016, DOGV 17.02.2016), el sotssecretari: Emili Josep Sampio Morales.